Imtella' Lulju 17, 2020 - Aġġornata 17 Ta' Lulju, 2020 4:16pm L-awtoritajiet tas-saħħa ħabbru li fl-aħħar 24 siegħa ma nstab l-ebda każ ġdid ta' Covid-19 f'Malta wara li saru 930 swab test. Ġiet irrapportata wkoll li fieqet persuna oħra biex b'hekk l-ammont ta' persuni li rkupraw mill-coronavirus f'Malta issa tela għal għal 662. L-ammont ta' każi ta' Covid-19 irreġistrati f'Malta minn Marzu 'l hawn huwa ta' 674 li minnhom fadal biss 3 każi attivi. L-awtoritajiet fakkru lin-nies biex isegwu l-prinċipju tad-distanza soċjali, jilbsu l-maskra u jżommu livelli għolja ta' iġjene fosthom bil-ħasil tal-idejn. Fakkru wkoll li ċ-ċentri fejn isiru s-swab tests f'Malta u f'Għawdex għadhom joperaw.